Diari Oficial de la Generalitat Valenciana


Sumari del DOGV 4246, del 10-05-2002 (2002/4652)

ORDE de 19 d'abril de 2002, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en INTERART/Fira Mostrari Internacional de València.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4246

Data del DOGV
:   10-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4652


Data del document
:   19-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * belles arts
    * ajuda pública
    * manifestació comercial
    * suport econòmic

ORDE de 19 d'abril de 2002, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en INTERART/Fira Mostrari Internacional de València. [2002/4652]
  
La Conselleria de Cultura i Educació té al seu càrrec el desplegament de les competències que en matèria de museus i belles arts varen ser transferides a la Generalitat Valenciana pel Reial Decret 3066/1983, de 13 d'octubre (BOE de 12 de desembre de 1983), per a l'acompliment de la qual cosa és necessari que les ajudes orientades a la difusió del patrimoni artístic moble per part de la Generalitat Valenciana queden regulades de forma coherent pel que fa a la seua naturalesa i ordenament jurídic autonòmic. Entre les competències mencionades figura la de promoure i difondre el patrimoni cultural.
  
Per tot això, i fent ús de les facultats conferides per l'article 35 de la Llei 5/1983, de 30 de desembre, del Govern valencià,
  
ORDENE
  
Primer
  
Convocar concurs públic per a la concessió d'ajudes a les galeries d'art valencianes que participen en INTERART/Fira Mostrari Internacional de València, i aprovar les bases per les quals es regirà el concurs, així com el model d'instància, que s'inclouen en l'annex I i II de la present ordre.
  
Segon
  
L'import global màxim de les ajudes és de cinquanta-set mil noranta-sis euros i quinze cèntims (57.096,15 euros), que es finançaran a càrrec de l'aplicació pressupostària 11.44.786.93.1, codi de línia T2163000 de l'estat de despeses del pressupost de la Generalitat Valenciana per a l'exercici del 2002.
  
DISPOSICIONS FINALS
  
Primera
  
Es delega en la subsecretària de Promoció Cultural la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per dur a terme el que es disposa en esta ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
  
València, 19 d'abril de 2002
  
El conseller de Cultura i Educació,
  
p.s.r. (art.4.1 Decret 111/2000,
  
DOGV núm. 3798, de 21 de juliol),
  
la subsecretària,
  
CARMEN NACHER PEREZ
  
ANNEX I
  
Bases de la convocatòria pública per a la concessió d'ajudes a les galeries d'art valencianes que participen en INTERART/Fira Mostrari Internacional de València.
  
Primera
  
L'objecte de les ajudes és el suport a la participació de les galeries d'art valencianes en la convocatòria d'INTERART 2002.
  
Segona
  
Dins dels límits pressupostaris i conforme a les condicions i els criteris que establixen les presents bases, podran obtindre les ajudes les galeries d'art valencianes que siguen admeses a la Fira Mostrari Internacional de València en la convocatòria d'INTERART 2002.
  
Tercera
  
La distribució de les ajudes serà proporcional als metres quadrats que el Comité Organitzador d'INTERART concedisca a cada una de les galeries admeses en la convocatòria d'INTERART 2002.
  
Quarta
  
1. El termini de presentació de les sol·licituds serà de quinze dies hàbils comptats des de l'endemà de la publicació de la present ordre en el Diari Oficial de la Generalitat Valenciana. Si el termini acabara un dissabte, es consideraria prorrogat fins al primer dia hàbil següent.
  
2. Les sol·licituds, dirigides a la Direcció General de Promoció Cultural, el model de les quals figura en l'annex II, hauran d'acompanyar-se dels documents següents:
  
- Fotocòpia confrontada del DNI del peticionari i, en el cas de persona jurídica, fotocòpia confrontada de l'escriptura que acredita la representació exercida per la persona que subscriu la sol·licitud.
  
- En el cas de persones jurídiques, s'haurà de presentar, a més, una fotocòpia compulsada del document públic que acredita l'existència de l'entitat.
  
- Fotocòpia del NIF o CIF i dades bancàries on es desitja rebre la subvenció.
  
- Acreditació documental de la localització de la galeria d'art.
  
- Declaració del compliment de les obligacions tributàries i davant de la Seguretat Social relatives als dotze mesos immediatament anteriors a la data de la sol·licitud.
  
- Justificant demostratiu de l'admissió en l'edició del 2002 d'INTERART/Fira Mostrari Internacional de València, en què s'indicarà el nombre de metres assignats.
  
3. La sol·licitud i la documentació indicades en la present base es presentaran en el Registre General de la Conselleria de Cultura i Educació, en qualsevol de les seues direccions territorials, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no complix els requisits o està incompleta, es requerirà al sol·licitant que en el termini de deu dies corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després d'haver dictat la resolució corresponent, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, que la modifica.
  
Cinquena
  
1. La selecció prèvia de les sol·licituds la realitzarà una comissió tècnica avaluadora formada pel cap de l'Àrea de Museus i Belles Arts, el cap del Servei de Museus i Exposicions i el cap del Servei d'Investigació i Promoció, i presidida per la subsecretària de Promoció Cultural, o persona en qui delegue.
  
2. Atenent el seu propi informe, la Comissió Tècnica elevarà la proposta a la subsecretària de Promoció Cultural perquè dicte la resolució de concessió d'ajuda objecte de la present convocatòria, per delegació del conseller de Cultura i Educació.
  
3. Si en el termini de tres mesos comptats des de la data en què la sol·licitud formulada haja tingut entrada en el registre de l'òrgan competent per a tramitar-la, no es dicta ni es notifica la resolució corresponent a esta convocatòria, es considerarà que l'efecte del silenci administratiu es desestimatori de les sol·licituds presentades.
  
Sisena
  
Són obligacions del beneficiari:
  
a) Realitzar l'activitat que ha motivat la present ordre.
  
b) Acreditar documentalment la realització de l'activitat i el compliment dels requisits que determinen la concessió o l'obtenció de l'ajuda.
  
c) Sotmetre's a les actuacions de control financer que corresponen a la Intervenció General.
  
d) Comunicar a la Conselleria de Cultura i Educació l'obtenció d'altres subvencions o ajudes per a la mateixa finalitat, procedents de qualsevol administració o ens públic o privat.
  
e) Acreditar, en el termini màxim de deu dies des de la notificació de l'adjudicació, i en la forma que establix l'Ordre de la Conselleria d'Economia i Hisenda de 30 de maig de 1996 (DOGV 2775, de 21-06-96), que es troba al corrent de les obligacions tributàries autonòmiques i estatals, i amb la Seguretat Social.
  
Setena
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense complir les condicions requerides.
  
c) Incompliment de la finalitat per a la qual fou concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit previst en el paràgraf segon de la base huitena, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat duta a terme.
  
Huitena
  
Qualsevol alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
L'import de les subvencions regulades en el present article no podrà ser en cap cas d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, excedisca el cost de l'activitat que ha de dur a terme el beneficiari.
  
Novena
  
1. El pagament de les ajudes previstes en la present ordre es farà una volta se'n justifique documentalment l'ús, i l'import dels pagaments, parcials o total, haurà de ser igual a la quantitat correctament justificada, tenint com a límit màxim l'import global de la subvenció, d'acord amb el que establixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei de Pressupostos de la Generalitat Valenciana per al 2002.
  
2. Per a poder efectuar el pagament, els beneficiaris hauran de presentar abans del 15 de novembre de 2002 la documentació següent:
  
a) Factures originals o fotocòpies confrontades de les despeses relatives a l'ocupació de l'espai en la Fira.
  
b) Memòria explicativa de les activitats realitzades.
  
3. Una vegada conclòs el termini sense que s'haguera presentat la documentació mencionada, l'ajuda quedaria sense efecte i s'arxivaria l'expedient.
  
ANNEX II
  
Model d'instància per a sol·licitar l'ajuda per a la participació en INTERART 2002
  
..., amb DNI ..., en qualitat de ... de l'entitat denominada..., amb CIF o NIF..., i domicili a..., carrer..., núm. ..., CP..., telèfon ...,
  
EXPOSE:
  
Que la galeria que represente ha sigut admesa per a participar en l'edició del 2002 d'INTERART/Fira Mostrari Internacional de València.
  
I que, a l'efecte, adjunte la documentació següent:
  
- Fotocòpia compulsada del document públic que acredita l'existència de l'entitat.
  
- Fotocòpia del NIF o CIF i dades bancàries on es desitja rebre la subvenció.
  
- Acreditació documental de la localització de la galeria d'art.
  
- Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura que acredita la representació exercida per la persona que subscriu la sol·licitud.
  
- Declaració del compliment de les obligacions tributàries i amb la Seguretat Social.
  
- Justificació demostrativa de l'admissió en l'edició del 2002 d'INTERART/Fira Mostrari Internacional de València, en què s'indica el nombre de metres assignats.
  
SOL·LICITE (1):
  
Que, després de la tramitació prèvia pertinent, se'm concedisca l'ajuda sol·licitada. I, en el cas que em siga concedida, em compromet a complir els requisits i les obligacions previstos en les bases de la present convocatòria.
  
.............................................., ......, d............... de 2002
  
(Signatura)
  
(1) Als efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la nova redacció donada en la Llei 4/1999, de 13 de gener, s'informa que:
  
El termini màxim per a resoldre la present sol·licitud és de tres mesos a comptar des de la data en què la sol·licitud tinga entrada en el registre de l'òrgan competent per a tramitar-la, sense perjuí d'allò previst en l'article 42.5 de la mateixa llei.
  
L'efecte que produiria el silenci administratiu si transcorreguera el termini sense que s'haguera dictat ni notificat la resolució corresponent seria desestimatori de la sol·licitud.